Pravo na pristup informacijama uređeno je:

* Zakonom o pravu na pristup informacijama (NN 25/13, NN 85/15)
* Zakonom o zaštiti osobnih podataka (NN 103/03, NN 118/06, NN 41/08, NN 130/11, NN 106/12)
* Zakonom o tajnosti podataka (NN 79/07, NN 86/12),
* Zakonom o zaštiti tajnosti podataka (NN [108/96](http://www.iusinfo.hr/Publication/Content.aspx?Sopi=NN1996B108A2091&Ver=1), NN [79/07](http://www.iusinfo.hr/Publication/Content.aspx?Sopi=NN2007B79A2483&Ver=2)),
* Zakonom o medijima (NN [59/04](http://www.iusinfo.hr/Publication/Content.aspx?Sopi=NN2004B59A1324&Ver=1), NN [84/11](http://www.iusinfo.hr/Publication/Content.aspx?Sopi=NN2011B84A1795&Ver=2), NN 81/13),
* Zakonom o arhivskom gradivu i arhivima (NN [105/97](http://www.iusinfo.hr/Publication/Content.aspx?Sopi=NN1997B105A1617&Ver=1), NN [64/00](http://www.iusinfo.hr/Publication/Content.aspx?Sopi=NN2000B64A1411&Ver=2), NN [65/09](http://www.iusinfo.hr/Publication/Content.aspx?Sopi=NN2009B65A1459&Ver=3), NN [144/12](http://www.iusinfo.hr/Publication/Content.aspx?Sopi=NN2011B125A2498&Ver=4)),
* Zakonom o sustavu državne uprave u odnosima uprave i građana (NN [150/11](http://www.iusinfo.hr/Publication/Content.aspx?Sopi=NN2011B150A3086&Ver=1), NN 12/13),
* Pravilnikom o Središnjem katalogu službenih dokumenata Republike Hrvatske (NN 124/15),
* Pravilnikom o ustroju, sadržaju i načinu vođenja službenog Upisnika o ostvarivanju prava na pristup informacijama (NN 83/14),
* Kriterijima za određivanje visine naknade stvarnih materijalnih troškova i troškova dostave informacije (NN 12/14, NN 15/14),
* Pravilnikom o sadržaju i načinu vođenja evidencije isključivih prava na ponovnu uporabu informacija (NN 20/16),
* Popisom tijela javne vlasti za 2010. godinu (NN 19/10).

Zakonom o pravu na pristup informacijama se propisuju načela prava na pristup informacijama, izuzeci od prava na informacije te postupak za ostvarivanje i zaštitu prava na pristup informacijama.

Tijela javne vlasti mogu ograničiti pristup informaciji u cijelosti ili djelomično, ako se informacija odnosi na zakonom propisana ograničenja i ako je provelo odgovarajuću proceduru, u pravilu test razmjernosti i javnog interesa. Razlozi za ograničenje su propisani u članku 15. Zakona o pravu na pristup informacijama.

Zakon o pravu na pristup informacijama daje svim domaćim i stranim fizičkim i pravnim osobama, na jednak način i pod jednakim uvjetima pravo na pristup informacijama.

Svime prethodno navedeno uređeno je i pravo na pristup informacijama kojima raspolaže Turistička zajednica grada Pule.

*Zahtjev za informacije Turističke zajednice grada Pule može se dostaviti:*

- poštom na adresu: Turistička zajednica grada Pule,Forum 3, Pula

- elektroničkom poštom na adresu: tz-pula@pu.t-com.hr

- osobno u Uredu Turističke zajednice grada Pule, radnim danom od 8:00 do 16:00 sati

Službenik za informiranje: Sanja Cinkopan Korotaj, 052/212-987.

Prilikom podnošenja zahtjeva nije potrebno platiti dodatnu naknadu uz obrazac.

*Postupak podnošenja zahtjeva za pristup informacijama*

Zahtjev se podnosi tijelu javne vlasti, a ono je dužno odlučiti o zahtjevu (pružiti informaciju ili ograničiti pristup u cijelosti ili djelomično donošenjem rješenja) u roku od 15 dana od dana podnošenja urednog zahtjeva.

Korisnik može podnijeti zahtjev pisanim (uključujući e-mail) ili usmenim putem.

Pisani zahtjev sadrži:

* naziv i sjedište tijela javne vlasti kojem se zahtjev podnosi,
* podatke koji su važni za prepoznavanje tražene informacije (opis informacije),
* ime i prezime i adresu fizičke osobe podnositelja zahtjeva, tvrtku, odnosno naziv pravne osobe i njezino sjedište.

Podnositelj zahtjeva nije obvezan navesti razloge zbog kojih traži pristup informaciji, niti je obvezan pozvati se na primjenu ovog Zakona.

Na pristup informacijama u postupcima pred tijelima javne vlasti ne plaćaju se upravne i sudske pristojbe.

U slučaju nepotpunog ili nerazumljivog zahtjeva tijelo javne vlasti će bez odgode pozvati podnositelja zahtjeva da ga ispravi u roku od pet dana od dana zaprimanja poziva za ispravak. Ako podnositelj zahtjeva ne ispravi zahtjev na odgovarajući način, a na temelju dostavljenog se ne može sa sigurnošću utvrditi o kojoj se traženoj informaciji radi, tijelo javne vlasti odbacit će zahtjev rješenjem.

Opći rok za odlučivanje o zahtjevu je 15 dana od zaprimanja urednog zahtjeva. U određenim slučajevima rok za odlučivanje o zahtjevu može se produžiti za 15 dana računajući od dana kada je tijelo javne vlasti trebalo odlučiti o zahtjevu za pristup informaciji, i to

* ako se informacija mora tražiti izvan sjedišta tijela javne vlasti,
* ako se jednim zahtjevom traži veći broj različitih informacija,
* ako je to nužno da bi se osigurala potpunost i točnost tražene informacije, ili
* ako je dužno provesti test razmjernosti i javnog interesa.

Tijelo javne vlasti dužno je bez odgode, a najkasnije u roku od 8 dana od dana zaprimanja urednog zahtjeva, obavijestiti podnositelja zahtjeva o produljenju roka i navesti razloge.

Pravo na pristup informacijama ostvaruje se podnošenjem pisanog zahtjeva putem sljedećih obrazaca:

Zahtjev za pristup informacijama

Zahtjev za dopunu ili ispravak informacije

Zahtjev za ponovnu uporabu informacija

Žalba protiv rješenja pristup informacijama

Žalba šutnja uprave pristup informacijama

Žalba protiv rješenja ponovna uporaba informacija

Žalba šutnja uprave ponovna uporaba informacija

Upisnik o zahtjevima, postupcima i odlukama o ostvarivanju prava na pristup informacijama i ponovnu uporabu informacija

Obrazac za izradu Plana savjetovanja s javnošću

Obrazac za sudjelovanje u savjetovanju s javnošću

Obrazac Izvješća o savjetovanju s javnošću

## Godišnje izvješće o provedbi ZPPI za 2016. [pdf](http://www.tzomedulin.org/assets/tzmofficial/3/3/1010/Files/Godisnje_izvjesce.pdf)